32004L0029
L 071/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/29/ЕO НА КОМИСИЯТА
от 4 март 2004 година
относно определяне на характеристиките и минималните условия за изпитване на сортовете лози
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 68/193/ЕИО на Съвета от 9 април 1968 г. относно търговията с материал за вегетативно размножаване на лози (1), последно изменена с Директива 2003/61/ЕО (2), и по-специално член 5г, параграф 2 от нея,
като има предвид, че:
(1)
Директива 72/169/ЕИО на Комисията от 14 април 1972 г. относно определяне на характеристиките и минималните условия за изпитване на сортовете лози (3) бе основно изменена (4). В интерес на яснотата и рационалността посочената директива следва да бъде кодифицирана.
(2)
В съответствие с разпоредбите на Директива 68/193/ЕИО държавите-членки са задължени да съблюдават регистър на сортовете, приети за сертификация, както и изпитване на стандартния посадъчен материал на тяхна територия.
(3)
Приемането на видовете е предмет на условията на Общността, които следва да бъдат спазени чрез официални инспекции, и по-специално чрез изпитване на културата.
(4)
Изпитванията следва да се извършват върху достатъчен брой характеристики, които позволяват описанието на сортовете.
(5)
Необходимо е да се определят в Общността минималните характеристики, които трябва да са предмет на изпитване.
(6)
Освен това трябва да бъдат определени минималните условия за изпълнението на изпитванията.
(7)
Тези характеристики и минимални условия за изпитване следва да са определени с оглед на настоящото състоянието на научните и технически познания.
(8)
Мерките, предвидени в настоящата директив са в съответствие със становището на Постоянния комитет по семена и посадъчен материал за земеделие, градинарство и горско стопанство.
(9)
Настоящата директива следва да не засяга задълженията на държавите-членки относно сроковете за транспониране на директивите, посочени в приложение III, част Б,
ПРИЕ НАСТОЯЩАТА ДИРЕКТИВА:
Член 1
Държавите-членки предвиждат, че официалните изпитвания, извършвани с оглед приемането на сортове лози, обхващат поне характеристиките, посочени в приложение I.
Те гарантират, че минималните условия, изброени в приложение II, са изпълнени по време на изпитванията.
Член 2
Директива 72/169/ЕИО, изменена с директивата, посочена в приложение III, част А, се отменя, без това да засегне задълженията на държавите-членки относно сроковете за транспониране на директивите, посочени в приложение III, част Б.
Позоваванията на отменената директива се считат за позовавания на настоящата директива и се тълкуват в съответствие с таблицата на съответствието, съдържаща се в приложение IV.
Член 3
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 4 март 2004 година.